Diari Oficial de la Generalitat Valenciana


Sumari del DOGV 5208, del 28-02-2006 (2006/2315)

RESOLUCIÓ de 17 de febrer del 2006, de l'advocat general de la Generalitat, per la qual delega determinades competències en el director general de l'Advocacia General de la Generalitat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2315


Data del document
:   17-02-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat
    * competència administrativa
    * delegació de poders
    * recurs administratiu

RESOLUCIÓ de 17 de febrer del 2006, de l'advocat general de la Generalitat, per la qual delega determinades competències en el director general de l'Advocacia General de la Generalitat. [2006/2315]  
La Llei 10/2005, de 9 de desembre, d'Assistència Jurídica a la Generalitat, col·loca l'advocat general al davant de l'Advocacia General de la Generalitat, establint-ne les competències en l'articulat de la llei.  
L'advocat general és auxiliat pel director general de l'Advocacia General de la Generalitat en la direcció ordinària, assistint de manera personal i directa l'advocat general de la Generalitat i exercint aquelles funcions que li són encomanades o delegades per ell.  
Raons d'eficàcia i d'organització administrativa aconsellen la delegació de determinades competències en el director general de l'Advocacia General de la Generalitat.  
En virtut d'això anterior, i conformement al que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 68 de la Llei 5/1983, de 30 de desembre, del Govern Valencià, en relació amb l'article 2.4 de la Llei 10/2005, de 9 de desembre, de la Generalitat, d'Assistència Jurídica a la Generalitat, resolc:  
Primer  
Delegar en el director general de l'Advocacia General de la Generalitat les competències següents en relació amb les matèries que a continuació s'enuncien:  
1. Emetre informes la finalitat dels quals siga garantir la realització efectiva dels principis d'unitat d'actuació, criteri i doctrina i de coordinació de l'Advocacia General de la Generalitat.  
2. Emetre informes, en els supòsits previstos en l'article 4 de la Llei 10/2005, d'Assistència Jurídica de la Generalitat, i referides a l'assistència jurídica externa.  
3. Emetre les habilitacions a funcionaris llicenciats en dret perquè realitzen determinades actuacions en substitució dels advocats de la Generalitat, conforme a l'article 7.3 de la Llei 10/2005, d'Assistència Jurídica de la Generalitat.  
4. Emetre els acords la finalitat dels quals és l'assumpció pels advocats i/o procuradors de la Generalitat de la representació i defensa en judici en els supòsits previstos en el número 4 de l'article 7 de la Llei 10/2005, d'Assistència Jurídica de la Generalitat  
5. Autoritzar, en els supòsits d'urgència o necessitat, l'inici d'accions, aplanament o desistiment en nom de la Generalitat, en els supòsits regulats en l'article 9.4 de la Llei 10/2005, d'Assistència Jurídica de la Generalitat.  
6. Adoptar l'acord que permet assumir l'assistència lletrada d'autoritats i personal al servei de la Generalitat Valenciana, a l'advocat de la Generalitat, en els supòsits previstos en l'article 11 de la Llei 10/2005, d'Assistència Jurídica de la Generalitat, amb relació a totes aquelles persones que no tinguen la condició d'alts càrrecs o siguen membres dels òrgans d'administració d'entitats, societats o fundacions de la Generalitat o ostenten en les mateixes poders de direcció.  
7. Resolució de recursos en matèria de validacions de poder.  
Segon  
De conformitat amb el que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la delegació de competències continguda en la present resolució, s'entén sense perjudici que, en qualsevol moment, l'advocat general de la Generalitat, puga advocar per a si el coneixement i la resolució de tots els assumptes que compresos en ella, considere oportú.  
Tercer  
La present delegació podrà ser revocada en qualsevol moment per l'òrgan delegant, de conformitat amb el que establix l'article 68.5 de la Llei 5/1983, de 30 de desembre, de Govern Valencià, en relació amb el que disposa l'article 13.6 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú.  
Quart  
Sempre que es faça ús de la delegació continguda en la present resolució, haurà de fer-se constar així expressament.  
Cinquè  
Cap de les competències delegades no pot, al seu torn, ser objecte de delegació.  
Sisè  
La present resolució tindrà efectes el mateix dia de la seua publicació en el Diari Oficial de la Generalitat Valenciana.  
València, 17 de febrer de 2006.. L'advocat de la Generalitat: José Marí Olano.